কেন ছেলেকে দুবাই থেকে ভারতে ফিরিয়ে আনলেন সানিয়া
শোয়েব মালিকের সঙ্গে বিয়ে ভেঙে গেলেও এখনো পাকিস্তানি ক্রিকেটারের পরিবারের সঙ্গে যোগাযোগ রয়েছে সানিয়া মির্জার। পাঁচ বছর বয়সি ছেলে ইজহানকে নিয়ে ভারতে ফিরে এসেছেন ভারতের সাবেক এই টেনিস তারকা।







পাকিস্তানি টেলিভিশনের জ্যেষ্ঠ অনুসন্ধানী সাংবাদিক নাইম হানিফের বরাত দিয়ে পাকিস্তানের একাধিক গণমাধ্যম জানিয়েছে, দুবাইয়ের স্কুলে সানিয়া মির্জা ও শোয়েব মালিকের একমাত্র পুত্র, ছয় বছর বয়সী ইজান মির্জা মালিককে বাবার তৃতীয় বিয়ে নিয়ে শুনতে হয়েছে কটু কথা। 




ছেলে বুলিংয়ের শিকার হওয়ায় সানিয়া ছেলেকে দেশে ফিরিয়ে নিয়ে আসার সিদ্ধান্ত নিয়েছেন। পেশাগত কাজ শেষ করে এখন ছেলেকে নিয়ে আছেন হায়দরাবাদে। এবার ভারতের স্কুলেই ভর্তি করাবেন ছেলেকে। 
পাকিস্তানের টিভি সাংবাদিক নাইম হানিফকে ফোনে সানিয়া বলেছেন, ‘পরিবার ও বন্ধুদের বিরুদ্ধে গিয়ে শোয়েবকে বিয়ে করেছিলাম। ভুল সিদ্ধান্ত ছিল। এখন আক্ষেপ করতে হচ্ছে।’
শোয়েবের সঙ্গে বিচ্ছেদ হলেও পাক ক্রিকেটারের পরিবারের সঙ্গে যোগাযোগ রয়েছে সানিয়ার। বিচ্ছেদ-বিতর্ক থিতু হলে ইজহানকে নিয়ে পাকিস্তানে শোয়েবের বাড়ি যেতে চান তিনি। 
সানিয়া বলেন, তিনি পাকিস্তানের মানুষের যথেষ্ট সমর্থন এবং ভালোবাসা পেয়েছেন। তারা সব সময় স্বাগত জানিয়েছেন তাকে। একটু সুস্থির হলে একবার পাকিস্তানে শোয়েবের বাড়ি যাবেন। তার পরিবারের সবার সঙ্গে দেখা করবেন। ইজহানকেও নিয়ে যাবেন তার বাবার বাড়িতে।
প্রসঙ্গত, গত শনিবার শোয়েব মালিক সোশ্যাল মিডিয়ায় সানা জাভেদকে বিয়ে করার বিষয়টি নিশ্চিত করেন। তারপরই জানা যায়, সানিয়া মির্জার সঙ্গে তার ১৩ বছরের দাম্পত্য জীবনের সমাপ্তি হয়েছে।

শোয়েব মালিকের সঙ্গে বিয়ে ভেঙে গেলেও এখনো পাকিস্তানি ক্রিকেটারের পরিবারের সঙ্গে যোগাযোগ রয়েছে সানিয়া মির্জার। পাঁচ বছর বয়সি ছেলে ইজহানকে নিয়ে ভারতে ফিরে এসেছেন ভারতের সাবেক এই টেনিস তারকা।